Document ID: /roh_data/filtered/fineweb-2-filterrobots_roh.jsonl.gz/11204

La notg sin mesemna èn vegnidas mazzadas a Cama datiers da Roveredo en il Mesauc 17 nursas. La muntanera era entaifer ina saiv ma betg protegida cun in chaun da protecziun. Pussaivel è ch’in luf ha mazzà las nursas. Ma ina cumprova da DNA manchia fin uss, ha ditg Georg Brosi manader dal Uffizi da chatscha e pestga grischun a radio «Südostschweiz».
En tut eran set nursas mortas e 10 ulteriuras hajan stuì vegnir mazzadas pervi da las blessuras grevas. Il mument na possian ins betg dir sche quai sa tractia d’in luf e danunder che quai luf pudess vegnir.
Ils purs en il Mesauc èn vegnids admonids da metter tut las muntaneras en stalla per impedir ulteriurs donns.
RR novitads 10:00